21 
Ezen értekezés nem volt a nyilvánosság elé szánva, 
miután az emlékirat formában készülvén, ezelőtt egy 
évvel a m. kir. ipar- és kereskedelmi minisztériumnak 
nyújtatott be. 
Hazánk jelenlegi pénzügyi viszonyainál fogva ter¬ 
vem keresztülvitele hamarjában alig lévén várható, czél- 
szerünek tartottam azt a tisztelt társulatnak bemutatni, 
— nehogy az eszme — ha a társulat azt helyesnek és 
üdvösnek elismerné, az acták között elporladozzon, hanem 
hazánk financzialis viszonyainak jobbra fordultával — 
legyen az bár csak évtizedek lefolyta után — megteste- 
síttessélc! 
I. Bevezetés. 
1871. év april 17-én tartott akadémiai székfoglalóm¬ 
ban, melyben az artézi szökőkutak fúrása körül tett 
tapasztalataimról szólottám, rövideden felemlítettem volt, 
miszerint az artézi kutak hazánkban nagy szerepre hivat- 
vák, s'miszerint azok fontosságát vizöknek öntözési ezé- 
lokra való felhasználhatásában találom. 
A jelen emlékirat feladata, akkori állításom bővebb 
indokolása. 
II. Magyarország belterületének földtani vázlata. 
Magyarország földtani térképét figyelmesen vizs¬ 
gálván azt találjuk, hogy országunk két főhegysora, egy¬ 
felől a Kárpátok, másfelől az Alpok keleti ágazatai a 
Duna partján három helyütt egymással találkozván, — 
elsőben a Hainburgtól Pozsonyig, — másodszor az Esz¬ 
tergomtól Váczig, — és harmadszor az Uj-Moldovától 
Orsován tálig terjedő vonalon, két medenezének előállá¬ 
sát idézték elő. A kisebbik, vagyis nyugoti medencze 
Pozsonytól Esztergomig a Duna jobb és részben a Rába 
Vág és Nyitra folyók két oldalán terjed el. A nagyob¬ 
bik, a Vácztól kezdődő s a tulajdonképeni magyar Al¬ 
földet képező nagy medencze, melynek széle Nógrád, 
Heves, Borsod, Abauj, Zemplén, Ungh, Beregh, Ugocsa, 
Szathmár, Bihar, Arad, Krassó és Temes megyéken ke¬ 
resztül Baziásig húzódván, innen Szerbia és Bosnia 
éj szaki részét érinti, egy Dubiczától (az Unna mellett) 
Bosnia határszélén, Horvátországon, Zala, Somogy, Vesz¬ 
prém és Fehér megyéken keresztül tartó vonalban záró¬ 
dik ismét Vácznál. Ezen két medencze belseje szintúgy, 
